Lite og ingenting er kjent om oppveksten til Ries. Også fødselsåret er usikkert og baserer seg kun på informasjon fra en av bøkene hans: Sammen med et portrett av forfatteren står i boka teksten «ANNO 1550 ADAM RIES SEINS ALTERS IM LVIII», det vil si at forfatteren var 58 år i utgivelsesåret 1550. Fra dette kan en slutte at han var født i 1492 eller 1493. Når en kilde oppgir fødselsdato, synes dette å mangle grunnlag i andre kilder.